b'\n_START_ARTICLE_\nMre\xc5\xbea mladinskih dru\xc5\xa1tev za Zdru\xc5\xbeene narode\n_START_SECTION_\nSplo\xc5\xa1no\n_START_PARAGRAPH_\nCilj UNYANET je krepitev mre\xc5\xbee s pospe\xc5\xa1evanjem procesa razvoja projektov, izmenjave znanja, sredstev in izku\xc5\xa1enj ter razvojem skupne identitete med \xc4\x8dlanicami mre\xc5\xbee. Cilj se uresni\xc4\x8duje z rednimi sre\xc4\x8danji \xc4\x8dlanic mre\xc5\xbee in s projekti, ki jih izvajajo delovne skupine UNYANET. \xc5\xa0e ve\xc4\x8d, UNYANET krepi sodelovanje med \xc4\x8dlanicami, Organizacijo zdru\xc5\xbeenih narodov in drugimi mednarodnimi organizacijami, institucijami in podporniki, saj zagotavlja skupno kontaktno to\xc4\x8dko za razli\xc4\x8dne teme, vklju\xc4\x8dno s pro\xc5\xa1njami za sodelovanje, predlogi projektov itd. Drugi pomemben cilj je zagotavljanje podpore skupinam, ki \xc5\xbeelijo ustanoviti mladinsko dru\xc5\xa1tvo za Zdru\xc5\xbeene narode v svoji dr\xc5\xbeavi. Trenutno ima UNYANET 10 \xc4\x8dlanic s skupaj 57 lokalnimi vejami in pribli\xc5\xbeno 14.000 posamezniki. UNYANET trenutno podpira ustanavljanje 3 novih mladinskih dru\xc5\xa1tev za Zdru\xc5\xbeene narode._NEWLINE_Partnerji UNYANET-a so npr. Adobe in Informacijska slu\xc5\xbeba Zdru\xc5\xbeenih narodov na Dunaju (United Nations Information Service Vienna).'